Diari Oficial de la Generalitat Valenciana


Sumari del DOGV 5489, del 13-04-2007 (2007/2842)

Informació pública de la modificació puntual DG/2-2007-62 del Pla General d'Ordenació Urbana de Benicàssim.
-----------------------------------------------------------------------------------------------------------

### Dades del document

Número de DOGV
:   5489

Data del DOGV
:   13-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2842


Data del document
:   26-02-2007

Organisme emissor
:   Ajuntament de Benicàssim

Tipus de document
:   Informació Pública

Descriptors 

:   * Benicàssim
    * pla d'urbanisme
    * administració local

Per Decret de l'Alcaldia número 590181Z297, de 26 de març del 2007, s'ha resolt sotmetre a informació pública l'expedient de modificació puntual DG/2-2007-62 del Pla General d'Ordenació Urbana de Benicàssim aprovat definitivament el 28 de juny de 1994, relatiu a: a) ajustament d'alineacions i ampliació de la prolongació del carrer Sant Roc; i b) modificació de l'article 6.7, apartat 1 i apartat 3.c), relatiu a instal·lacions sobre coberta plana en zona de nucli antic (CA).  
El decret en la seua part dispositiva diu:  
Primer. Suspendre l'atorgament de llicències d'activitat, de parcel·lació de terrenys i edificació com a conseqüència del sotmetiment a informació pública de la present modificació, en aquelles àrees les noves determinacions de les quals suposen modificació del règim urbanístic vigent.  
Segon. Sotmetre a informació pública l'expedient de modificació puntual DG/2-2007-62, relatiu a: a) ajustament d'alineacions i ampliació de la prolongació del carrer Sant Roc; i b) modificació de l'article 6.7, apartat 1 i apartat 3.c), relatiu a instal·lacions sobre coberta plana en zona de nucli antic (CA), a través d'anuncis en el Diari Oficial de la Comunitat Valenciana, i periòdic provincial durant un període d'un mes.  
Modificació proposada  
Documentació amb eficàcia normativa  
A) Normativa:  
- Nova redacció de l'article 6.7.1.  
- Nou apartat, article 6.7.3.c.  
B) Documents amb eficàcia normativa. Proposta de modificació:  
- Full F. Estructura i alineació del sòl urbà. Escala 1:2.000.  
- Full H. Qualificació del sòl. Escala 1:5.000.  
Article 6.7. Apartat 1. Condicions de volum i forma dels edificis. Zona de nucli antic.  
"1. L'altura de cornisa màxima de l'edificació s'estableix en funció del nombre de plantes grafiat en el plànol D, d'acord amb el quadre següent:  
Nombre de plantes Altura en cornisa en metres  
 2 4  
 3 7  
 4 10  
 5 13  
Aquest nombre de plantes grafiat en el plànol D inclou l'última planta utilitzada com a espais sota coberta inclinada, que computarà, amb caràcter general, com una planta. En cas de realitzar-se cobertes planes, el nombre total de plantes possibles serà d'una menys de les indicades en el plànol D, a excepció d'allò que s'ha assenyalat en l'apartat 3.c) d'aquest mateix article."  
(Es grafia en negreta el text que s'innova)  
Article 6.7. Apartat 3.c). Condicions de volum i forma dels edificis. Zona de nucli antic.  
"3.c. Cobertes planes destinades a instal·lacions solars tèrmiques per a producció d'aigua calenta sanitària, instal·lacions de producció fotovoltaica i instal·lacions d'aire condicionat (intercanviadors)  
Aquesta coberta plana no podrà destinar-se a altres usos, i tindrà la dimensió estricta per a albergar els equips i instal·lacions assenyalats i en cap cas la seua superfície podrà ser superior a un 40% de la superfície total de coberta inclinada projectada, mesura en projecció horitzontal.  
Aquesta zona de coberta plana haurà de situar-se a més de 3 metres de distància de l'alineació oficial exterior i haurà de mantindre almenys 60 centímetres de pla de coberta inclinada amb acabat tradicional en cada límit lateral o mitgera.  
La cara inferior del forjat que constitueix aquesta coberta plana no podrà trobar-se a més de 2,70 metres, mesurats verticalment des del sòl de l'última planta situada davall la coberta inclinada."  
Cosa que publique d'acord amb el que estableix l'article 60 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Benicàssim, 26 de febrer de 2007.- L'alcalde: Manuel Llorca Sellés.